proxectonos/corpus_dominio_legal_administrativo_tmp huggingface dataset:
RESOLUCIÓN do 2 de marzo de 2023 pola que se dá publicidade ás axudas concedidas, ás solicitudes non admitidas a trámite, desistidas e denegadas por falta de crédito, no ano 2022, ao abeiro da Resolución do 29 de setembro de 2022 pola que se establecen as bases reguladoras e se convocan para o ano 2022, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19 (códigos de procedemento MR502B, MR502D, MR502F e MR502G).
Axencia Galega da Industria Forestal — III. Outras disposicións — 13/03/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas, ás solicitudes non admitidas a trámite, ás solicitudes desistidas e ás solicitudes denegadas por falta de crédito, ao abeiro da Resolución do 29 de setembro de 2022 pola que se establecen as bases reguladoras e se convocan para o ano 2022, en réxime de concorrencia non competitiva, as subvencións para a realización de proxectos e obras que empreguen produtos de madeira como elementos estruturais, que figuran nos anexos I, II, III e IV.
A súa aprobación realizouse no exercicio 2022 con cargo ás aplicacións orzamentarias 06.A4.741A.770.0, 06.A4.741A.780.0 e 06.A4.741A.781.0, código de proxecto 2021 00005, dotadas con 2.600.000,00 €.
Santiago de Compostela, 2 de marzo de 2023
RESOLUCIÓN do 8 de marzo de 2023 pola que se fan públicos os Premios Deporte Galego do período 2019 a 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 13/03/2023

No Diario Oficial de Galicia núm. 28, do pasado 9 de febreiro, publicouse a Orde do 2 de febreiro de 2023, da Vicepresidencia Segunda e Consellería de Presidencia, Xustiza e Deportes, pola que se convocan os Premios Deporte Galego do período 2019 a 2022.
Unha vez pechado o prazo de presentación de propostas, o 7.3.2023 tivo lugar a sesión do xurado cualificador que emite o seu acordo de concesión dos Premios Deporte Galego do período 2019 a 2022.
En virtude das atribucións que me foron conferidas,
Primeiro. Publicar o acordo do xurado cualificador dos Premios do Deporte Galego do período 2019 a 2022.
Segundo. Esta lista expoñerase na páxina web https://deporte.xunta.gal e será publicada no Diario Oficial de Galicia.
Terceiro. Esta resolución esgota a vía administrativa e contra ela poderase interpoñer recurso potestativo de reposición ante a Vicepresidencia Segunda e Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no Diario Oficial de Galicia, ou ben recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 8 de marzo de 2023
ORDE do 3 de marzo de 2023 pola que se fixa o prezo privado para a venda ao público dunha publicación editada pola Consellería de Cultura, Educación, Formación Profesional e Universidades.
Consellería de Cultura, Educación, Formación Profesional e Universidades — III. Outras disposicións — 13/03/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Educación, Formación Profesional e Universidades que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de marzo de 2023
– Shakespeare en Roma: A partir de textos de William Shakespeare. 13,50 €.
EXTRACTO da Orde do 7 de marzo de 2023 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2021/22 (código de procedemento ED311B).
Consellería de Cultura, Educación, Formación Profesional e Universidades — III. Outras disposicións — 20/03/2023

BDNS (Identif.): 681527.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase estudos de formación profesional de grao superior no curso 2021/22 (presencial ou a distancia) nalgún centro educativo da Comunidade Autónoma de Galicia e rematase en 2022, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2021/22 na Comunidade Autónoma de Galicia e rematou en 2022. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE núm. 180, do 28 de xullo), pola que se crean e regulan os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
Vinte e tres (23) premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 23.000 €, que non poderán exceder os 1.000 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 7 de marzo de 2023
RESOLUCIÓN do 15 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Axencia Galega de Infraestruturas — III. Outras disposicións — 26/05/2023

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a este mandato,
Artigo único
Dar publicidade dos convenios subscritos pola Axencia Galega de Infraestruturas (AXI) no primeiro cuadrimestre do ano 2023 e que se incorporan como anexo a esta resolución.
Santiago de Compostela, 15 de maio de 2023
EXTRACTO da Resolución do 10 de maio de 2023, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2023 (código de procedemento IN200A).
Vicepresidencia Primeira e Consellería de Economía, Industria e Innovación — III. Outras disposicións — 26/05/2023

BDNS (Identif.): 696771.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias/os
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Estas bases teñen por obxecto regular a concesión dos premios Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Os premios Artesanía de Galicia constan das seguintes modalidades:
a) Premio Artesanía de Galicia 2023.
b) Premio Traxectoria 2023.
c) Premio Bolsa Eloy Gesto 2023.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 13.000 € con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
– Premio Artesanía de Galicia 2023.
Dotación de 9.000 € e trofeo acreditativo.
– Premio Traxectoria 2023.
Trofeo acreditativo e sen dotación económica.
– Premio Bolsa Eloy Gesto 2023.
Bolsa de formación de 4.000 € e diploma acreditativo.
Quinto.
Prazo de presentación de solicitudes
O prazo de presentación de candidaturas iníciase a partir das 8.00 horas do 18 de setembro de 2023 e remata ás 14.30 horas do 29 de setembro de 2023.
Santiago de Compostela, 10 de maio de 2023
RESOLUCIÓN do 16 de maio de 2023, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade aos convenios de colaboración subscritos por esta consellería durante o primeiro cuadrimestre do ano 2023.
Consellería de Medio Ambiente, Territorio e Vivenda — III. Outras disposicións — 26/05/2023

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o primeiro cuadrimestre do ano 2023, que se incorpora como anexo I a esta resolución.
Santiago de Compostela, 16 de maio de 2023
RESOLUCIÓN do 16 de maio de 2023 pola que se dá publicidade aos convenios de colaboración subscritos no primeiro cuadrimestre do ano 2023.
Axencia Galega das Industrias Culturais — III. Outras disposicións — 26/05/2023

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais (Agadic) no primeiro cuadrimestre do ano 2023, que se incorpora como anexo a esta resolución.
Santiago de Compostela, 16 de maio de 2023
RESOLUCIÓN do 2 de maio de 2023, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 7/2022, do 27 de decembro, de medidas fiscais e administrativas.
Vicepresidencia Segunda e Consellería de Presidencia, Xustiza e Deportes — III. Outras disposicións — 26/05/2023

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no Diario Oficial de Galicia do acordo que figura como anexo á presente resolución.
Santiago de Compostela, 2 de maio de 2023
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
Primeiro. Iniciar as negociacións para resolver as discrepancias manifestadas en relación cos artigos 10, 11 e 46, e a disposición transitoria primeira da Lei 7/2022, do 27 de decembro, de medidas fiscais e administrativas.
Segundo. Designar un grupo de traballo para propoñerlle á Comisión Bilateral de Cooperación a solución que proceda.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
RESOLUCIÓN do 9 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Augas de Galicia — III. Outras disposicións — 26/05/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2023, que se incorpora como anexo a esta resolución.
Santiago de Compostela, 9 de maio de 2023
EXTRACTO da Resolución do 15 de marzo de 2023 pola que se publican os premios á excelencia académica para estudantado que inicia estudos de doutoramento nesta universidade no curso académico 2022/23.
Universidade de Vigo — III. Outras disposicións — 21/03/2023

BDNS (Identif.): 681931.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria).
Primeiro.
Persoas beneficiarias
Alumnado que está matriculado por primeira vez en estudos oficiais de doutoramento no curso académico 2022/23.
Segundo.
Obxecto
Os premios teñen por obxecto atender de maneira especial o novo alumnado da Universidade de Vigo que está a realizar no curso académico 2022/23 estudos oficiais de doutoramento e que destaca particularmente por unha traxectoria académica de excelencia nos estudos previos aos de doutoramento.
Terceiro.
Bases reguladoras
Resolución pola que se convocan premios á excelencia académica para estudantado que inicia estudos de doutoramento na Universidade de Vigo no curso académico 2022/23.
Cuarto.
Contía
A contía total do crédito destinado a estas axudas é de doce mil euros (12.000 €).
Quinto.
Prazo de presentación de solicitudes
O prazo de presentación de solicitudes é desde o 16 de marzo ata o 19 de abril de 2023.
Vigo, 15 de marzo de 2023
RESOLUCIÓN do 10 de maio de 2023 pola que se anuncia o acordo de publicación do Informe de avaliación dos sistemas de control interno e prevención de riscos da corrupción na Administración xeral, exercicio 2022.
Consello de Contas de Galicia — III. Outras disposicións — 29/05/2023

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, con data do 30 de marzo de 2023, do seguinte informe:
– 1612022-01 Informe de avaliación dos sistemas de control interno e prevención de riscos da corrupción na Administración xeral, exercicio 2022.
O enlace para acceder ao texto completo do informe é o seguinte:
https://www.ccontasgalicia.es/sites/consello_de_contas/files/contents/documents/2022/20230510_Informe_1612022_01_Informe_Avaliacion_Sistemas_control_interno_e_Prevencion_riscos_corrup_na_Admon_G.pdf
Santiago de Compostela, 10 de maio de 2023
EXTRACTO da Orde do 19 de maio de 2023 pola que se establecen as bases reguladoras das axudas aos gandeiros afectados polos danos ocasionados pola rata toupa (Arvicola scherman) en determinados concellos da provincia de Lugo, e se convocan para o ano 2023 (código de procedemento MR465D).
Consellería do Medio Rural — III. Outras disposicións — 29/05/2023

BDNS (Identif.): 696938.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas:
– Os titulares de explotacións gandeiras situadas nos concellos das Nogais, Baleira, Becerreá, Cervantes, Folgoso do Courel, Fonsagrada, Navia de Suarna, Pedrafita do Cebreiro, Samos ou Triacastela. A explotación non poderá ter a cualificación de autoconsumo.
Segundo. Obxecto
A orde ten por obxecto establecer as bases reguladoras das axudas aos titulares de explotacións gandeiras de determinados concellos da provincia de Lugo afectados polos danos ocasionados polo incremento poboacional da rata toupa (Arvicola scherman) nos pastizais das súas explotacións (procedemento MR465D), en réxime de concorrencia non competitiva, establecido no artigo 19.2 da Lei 9/2007, do 13 de xuño, de subvencións de Galicia.
Para iso, será subvencionable:
– Toda a superficie dos recintos declarados con uso Pastizal (PS) declarada na Solicitude Unificada de axudas PAC da convocatoria 2022 sitos dentro da zona de afección, e afectadas polos danos causados pola rata toupa.
– As parcelas para as que se presente a solicitude e non figuren dentro da zona demarcada pola afección da rata toupa poderán ser obxecto de inspección por parte do persoal do Servizo de Explotacións Agrarias de Lugo. Se se considera que existe un dano evidente producido pola rata toupa poderán ser incluídas dentro das parcelas subvencionadas.
Terceiro. Bases reguladoras
Orde do 19 de maio de 2023 pola que se establecen as bases reguladoras das axudas aos gandeiros afectados polos danos ocasionados pola rata toupa (Arvicola scherman) en determinados concellos da provincia de Lugo, e se convocan para o ano 2023 (código de procedemento MR465D).
Cuarto. Importe
Para a concesión das subvencións convocadas destinarase un crédito de 600.000 €.
O importe da axuda que se concederá a cada beneficiario será de:
• 300 € por hectárea. No caso de fraccións de superficie menores dunha hectárea a axuda será de 0,03 €/m².
• Non se concederán axudas cun importe inferior a 25 € nin superiores aos 10.000 € por explotación.
No caso de que o crédito dispoñible non sexa suficiente para facer fronte a todas as persoas beneficiarias, procederase ao rateo, segundo o establecido no artigo 19.3 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no Diario Oficial de Galicia.
Santiago de Compostela, 19 de maio de 2023
RESOLUCIÓN do 8 de marzo de 2023, da Xerencia da Área Sanitaria de Pontevedra e O Salnés, pola que se modifica a composición do Consello Asesor de Pacientes desta área sanitaria.
Servizo Galego de Saúde — III. Outras disposicións — 21/03/2023

De acordo coa Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, publicada o día 31 de outubro de 2018 no Diario Oficial de Galicia, achego a relación de asociacións que forman parte do Consello Asesor de Pacientes da Área Sanitaria de Pontevedra e O Salnés:
– Asociación de Diagnosticad@s de Cancro de Mama (Adicam).
– Asociación Española contra el Cáncer (AECC).
– Asociación de Familiares de Enfermos de Alzheimer y otras Demencias de Pontevedra (Afapo).
– Asociación Galega de Hemofilia (Agadhemo).
– Asociación Galega de Afectados pola Esclerose Lateral Amiotrófica (Agaela).
– Asociación Galega de Linfedema (AGL).
– Asociación de Familiares y Amigos de Enfermos Psíquicos (Alba).
– Asociación para a Loita contra as Enfermidades do Ril (Alcer Pontevedra).
– Atención a la Parálisis Cerebral y Afines (Amencer-Aspace).
– Asociación de Nenas, Nenos e Xente Nova con Diabete de Galicia (Anedia).
– Alcohólicos Rehabilitados de Vilagarcía de Arousa (Areva).
– Asociación Enfermos de Artrite Pontevedra (Asearpo).
– Asociación Gallega contra las Enfermedades Neuromusculares (Asem Galicia).
– Asociación Socio Sanitaria Enfermedades Inflamatorias Intestinales y Ostomizad@s (ASSEII).
– Asociación Tratamiento del Autismo (Bata).
– Federación Gallega de Enfermedades Raras y Crónicas (Fegerec).
– Asociación Galega de Fibrose Quística (AGFQ).
– Liga Reumatolóxica Galega (LRG).
– Asociación Parkinson de la Provincia de Pontevedra (Apropark).
– Asociación Juan XXIII.
– Asociación Síndrome de Down Pontevedra (Xuntos).
– Asociación de Alcohólicos Rehabilitados de Pontevedra.
– Asociación de Sarcomas de Galicia (Asarga).
– Asociación de Persoas Xordas de Pontevedra (APXP).
Pontevedra, 8 de marzo de 2023
ORDE do 14 de marzo de 2023 pola que se extingue, de oficio, a autorización do centro privado Forhermo de Santiago de Compostela, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 21/03/2023

Mediante a Orde do 15 de xullo de 2003, publicada no DOG núm. 148, do 1 de agosto, autorízase a apertura e o funcionamento do centro privado (CPR) Forhermo de Santiago de Compostela para impartir o ciclo formativo de grao medio de perrucaría; e, por Orde do 19 de xullo de 2005, publicada no DOG núm. 163, do 25 de agosto, autorízase o centro privado (CPR) Forhermo para impartir o ciclo formativo de grao medio de estética.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de oficio, por cesamento nas súas actividades docentes, a autorización do centro privado Forhermo de Santiago de Compostela, código 15032340, con efectos do día seguinte ao da publicación desta orde no
Diario Oficial de Galicia
.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de marzo de 2023
ORDE do 14 de marzo de 2023 pola que se extingue, de oficio, a autorización do centro privado Radio ECCA-A Coruña, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 21/03/2023

Radio ECCA é unha institución de acción social, nacida nas illas Canarias en 1965 e en Galicia en 1974, e leva formando adultos no graduado de educación secundaria obrigatoria e bacharelato, e desenvolvendo a súa actividade docente na Comunidade Autónoma de Galicia en virtude de convenios asinados coa Consellería de Cultura, Educación, Formación Profesional e Universidades cuxa exixencia rematou o 31 de agosto de 2017.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de oficio, por cesamento nas súas actividades docentes, a autorización do centro privado Radio ECCA-A Coruña, código 15025244, con efectos do día seguinte ao da publicación desta orde no
Diario Oficial de Galicia
.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de marzo de 2023
ORDE do 14 de marzo de 2023 pola que se extingue, de oficio, a autorización do centro privado Suso Añón de Ferrol, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 21/03/2023

Mediante a O
rde do 28 de xullo de 2014, publicada no DOG núm. 152, do 12 de agosto, autorízase a apertura e o funcionamento do centro privado (CPR) Suso Añón de Ferrol para impartir o ciclo formativo de grao medio de estética persoal decorativa e o ciclo formativo de grao medio de peiteado e cosmética capilar.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de oficio, por cesamento nas súas actividades docentes, a autorización do centro privado Suso Añón de Ferrol, código 15032871, con efectos do día seguinte ao da publicación desta orde no
Diario Oficial de Galicia
.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de marzo de 2023
ACORDO do 2 de maio de 2023 polo que se designa a Comisión de Radio e Televisión para as eleccións locais, convocadas polo Real decreto 207/2023, do 3 de abril.
Xunta Electoral Provincial da Coruña — III. Outras disposicións — 08/05/2023

A Xunta Electoral Provincial, en reunión do día 2 de maio, á vista da delegación efectuada pola Xunta Electoral Central por medio da Instrución núm. 4/2023, do 26 de abril (BOE núm. 100, do 27 de abril de 2023), acordou designar a Comisión de Radio e Televisión en relación coas eleccións locais, convocadas polo Real decreto 207/2023, e á cal, conforme dispón o artigo 65.5 da Lei orgánica do réxime electoral xeral, corresponde, baixo a dirección desta Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional.
A Comisión de Radio e Televisión constituíuse e está formada polas seguintes persoas:
– Polo Partido Popular, Antón Baldomir Vilela, con DNI 46912025Y, presidente.
– Polo Bloque Nacionalista Galego, Silvia Seixas Naia, con DNI 79319155K, vogal secretaria.
– Polo Partido dos Socialistas de Galicia-PSOE, Francisco Suárez Fernández, con DNI 79315216S, vogal.
– Pola Coalición Podemos-Esquerda Unida, María José Díaz Rodríguez, con DNI 02638147R, vogal.
A Coruña, 2 de maio de 2023
ORDE do 25 de abril de 2023 pola que se autorizan a apertura e o funcionamento do centro de música profesional Terra Chá, de Begonte.
Consellería de Cultura, Educación, Formación Profesional e Universidades — III. Outras disposicións — 08/05/2023

A representación da Asociación Músico Crisanto solicita autorización de apertura e funcionamento do centro de música profesional (CEMU) Terra Chá, de Begonte, para impartir as ensinanzas profesionais de música.
O Real decreto 303/2010, do 15 de marzo, que establece os requisitos mínimos dos centros que impartan ensinanzas artísticas, e o Decreto 253/1995, do 29 de setembro, desenvolvido pola Orde do 5 de decembro de 1995, regula o procedemento para a autorización de centros docentes privados para impartir ensinanzas artísticas. Os trámites preceptivos foron iniciados na Xefatura Territorial de Lugo, que achega o expediente cos correspondentes informes para a autorización das ditas ensinanzas.
Por isto, por proposta da Dirección Xeral de Centros e Recursos Humanos,
Artigo 1. Autorización
Autorizar a apertura e o funcionamento do centro docente de ensinanzas artísticas que se sinala a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de abril de 2023
ORDE do 25 de abril de 2023 pola que se modifica, de oficio, a autorización do centro privado Junior’s, de Santiago de Compostela.
Consellería de Cultura, Educación, Formación Profesional e Universidades — III. Outras disposicións — 08/05/2023

A Dirección Xeral de Centros e Recursos Humanos incoa o expediente de modificación da autorización
do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e suprimir as ensinanzas de educación secundaria e bacharelato, no CPR Junior’s, de Santiago de Compostela, código 15016449, que queda configurado como se sinala a seguir:
Composición resultante:
• 1 ciclo formativo de grao superior (CS) Administración e Finanzas (2 unidades para 20 alumnos cada unha).
• 1 ciclo formativo de grao superior (CS) Comercio Internacional (2 unidades para 20 alumnos/as cada unha).
• 1 ciclo formativo de grao superior (CS) Administración de Sistemas Informáticos en Rede (2 unidades para 30 alumnos/as cada unha).
• 1 ciclo formativo de grao superior (CS) Desenvolvemento de Aplicacións Multiplataforma (2 unidades para 30 alumnos/as cada unha).
• 1 ciclo formativo de grao superior (CS) Guía, Información e Asistencia Turísticas (2 unidades para 20 alumnos/as cada unha).
• 1 ciclo formativo de grao superior (CS) Sistemas de Telecomunicacións e Informáticos (2 unidades para 20 alumnos/as cada unha).
• 1 ciclo formativo de grao superior (CS) Xestión de Ventas e Espazos Comerciais (2 unidades para 20 alumnos/as cada unha).
Artigo 2.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de abril de 2023
ORDE do 25 de abril de 2023 pola que se extingue, de oficio, a autorización da escola de danza privada Armonía, da Coruña, por cesamento de actividades docentes.
Consellería de Cultura, Educación, Formación Profesional e Universidades — III. Outras disposicións — 08/05/2023

Mediante a Orde do 6 de novembro de 1995, publicada no DOG núm. 226, do 24 de novembro de 1995, autorízase a inclusión da escola de danza privada Armonía no Rexistro de Es
colas de Música e Danza.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de oficio, por cesamento nas súas actividades docentes, a autorización da EDANPR Armonía, da Coruña, código 15027496, con efectos do día seguinte ao da publicación desta orde no
Diario Oficial de Galicia
.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Escolas de Música e Danza da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de abril de 2023
RESOLUCIÓN do 27 de abril de 2023 pola que se ordena a publicación do Acordo do Consello da Xunta de Galicia, do 27 de abril de 2023, polo que se aproba a modificación da relación de postos de traballo do organismo autónomo Instituto Galego de Estatística.
Consellería de Facenda e Administración Pública — III. Outras disposicións — 08/05/2023

A aprobación da modificación da relación de postos de traballo do organismo autónomo Instituto Galego de Estatística xustifícase polas razóns indicadas no punto primeiro do acordo.
En consecuencia, por proposta do organismo autónomo Instituto Galego de Estatística e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 27 de abril de 2023, adoptou o seguinte
Primeiro. Aprobar a modificación da relación de postos de traballo do organismo autónomo Instituto Galego de Estatística, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 27 de abril de 2023, relativo á aprobación da relación de postos de traballo do organismo autónomo Instituto Galego de Estatística, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 27 de abril de 2023
ORDE do 2 de maio de 2023 pola que se amplía o crédito da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (código de procedemento IN519B).
Vicepresidencia Primeira e Consellería de Economía, Industria e Innovación — III. Outras disposicións — 08/05/2023

A través da Orde do 14 de decembro de 2022 (DOG núm. 1, do 2 de xaneiro de 2023) convocáronse para o ano 2023 as subvencións destinadas á habilitación e mellora de infraestruturas dos parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 14 de decembro de 2022, relativo ao crédito orzamentario destinado ás axudas, establece que se destinará para a anualidade de 2023 a cantidade de 2.100.949,34 € con cargo á aplicación orzamentaria 05.02.732A.760.0. No punto 3 deste artigo prevese a posibilidade de incrementar a dotación desta partida en función das solicitudes presentadas e de acordo coa dispoñibilidade de crédito, feito que non implica a apertura dun novo prazo de presentación de solicitudes.
Para a tramitación dos expedientes de axuda desta convocatoria, o crédito orzamentario inicial deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 05.02.732A.760.0, Mellora de infraestruturas en parques empresariais, por un importe de 431.176,42 €.
En consecuencia, en uso das atribucións que me foron conferidas,
Artigo único.
Ampliación do crédito orzamentario
Amplíase, ao abeiro do disposto na Orde da Vicepresidencia Primeira e Consellería de Economía, Industria e Innovación, do 14 de decembro de 2022, o importe total do crédito orzamentario en 431.176,42 €, de maneira que a anualidade de 2023 pasa a ser 2.532.125,76 €.
Disposición derradeira única.
Entrada en vigor
Esta orde entrará en vigor o día hábil seguinte ao da súa publicación no
Diario Oficial de Galicia
.
Santiago de Compostela, 2 de maio de 2023
RESOLUCIÓN do 19 de abril de 2023, da Dirección Xeral de Patrimonio Natural, pola que se fai pública a inclusión de tres árbores e unha formación no Catálogo galego de árbores senlleiras.
Consellería de Medio Ambiente, Territorio e Vivenda — III. Outras disposicións — 08/05/2023

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Primeiro. Facer pública a inclusión da seguinte árbore no Catálogo galego de árbores senlleiras, mediante a Resolución do 9 de marzo de 2023, da Dirección Xeral de Patrimonio Natural:
Data da solicitude: 27.10.2022.
Código: 165A.
Nome da árbore: secuoia vermella de Xirimbao I.
Especie: Sequoia sempervirens (Lamb.) Endl.
Localidade: Reis.
Concello: Teo.
Provincia: A Coruña.
Coordenadas X/Y (UTM ETRS89 fuso 29): 536.301/4.732.757.
Motivo da catalogación: porte, dendrometría, idade.
Segundo. Facer pública a inclusión da seguinte árbore no Catálogo galego de árbores senlleiras, mediante a Resolución do 9 de marzo de 2023, da Dirección Xeral de Patrimonio Natural:
Data da solicitude: 27.10.2022.
Código: 166A.
Nome da árbore: secuoia vermella de Xirimbao II.
Especie: Sequoia sempervirens (Lamb.) Endl.
Localidade: Reis.
Concello: Teo.
Provincia: A Coruña.
Coordenadas X/Y (UTM ETRS89 fuso 29): 536.320/4.732.762.
Motivo da catalogación: porte, dendrometría, idade.
Terceiro. Facer pública a inclusión da seguinte árbore no Catálogo galego de árbores senlleiras, mediante a Resolución do 15 de marzo de 2023, da Dirección Xeral de Patrimonio Natural:
Data da solicitude: 26.9.2022.
Código: 167A.
Nome da árbore: sobreira de Outeda.
Especie: Quercus suber L.
Localidade: Curro.
Concello: Barro.
Provincia: Pontevedra.
Coordenadas X/Y (UTM ETRS89 fuso 29): 526.896/4.706.685.
Motivo da catalogación: porte, dendrometría, idade, estético e paisaxístico.
Cuarto. Facer pública a inclusión da seguinte formación no Catálogo galego de árbores senlleiras, mediante a Resolución do 13 de abril de 2023, da Dirección Xeral de Patrimonio Natural:
Data da solicitude: 3.10.2022.
Código: 42F.
Nome da formación: bosque de camelios (agregado camelias I) e Paseo das noivas e fondo do prado (agregado camelias II).
Especie: Camellia spp.
Localidade: Ortigueira.
Concello: Vedra.
Provincia: A Coruña.
Coordenadas X/Y (UTM ETRS89 fuso 29):
• Agregado camelias I:
Punto central: 546.881/4.735.556.
• Agregado camelias II:
Punto 1: 546.927/4.735.464.
Punto 2: 546.860/4.735.371.
Punto 3: 546.836/4.735.494.
Motivo da catalogación: porte, idade, interese científico, estético, ornamental ou histórico.
Santiago de Compostela, 19 de abril de 2023
CORRECCIÓN DE ERROS. Orde do 13 de abril de 2023 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha rede de Mercados Excelentes de Galicia e a dinamización e revitalización das prazas de abastos, e se procede á súa convocatoria para o ano 2023 (código de procedemento IN223A).
Vicepresidencia Primeira e Consellería de Economía, Industria e Innovación — III. Outras disposicións — 08/05/2023

Advertida a omisión do anexo VIII na devandita orde, publicada no DOG número 81, do 27 de abril de 2023, debe facerse a oportuna corrección e incorpor o dito anexo co seguinte co
ntido:
2. Materiais:
Empregaranse láminas de chapa de aceiro galvanizado de 1,2 mm de espesor e de 17,50 cm de altura. Para obras de investimento inferior a 50.000,00 € non será preciso o uso de aceiro galvanizado.
3. Texto:
Empregarase a tipografía Xunta Sans en cor branca con referencia pantone white/RGB 255,255,255 sobre un fondo azul, pantone 7461 C/RGB 0,123,196.
O título da actuación non superará as dúas liñas e a altura do texto non será superior a 2/3 da altura do texto do logotipo da Xunta de Galicia. O tamaño de texto recomendado é 235 pt.
Os datos da obra terán unha altura de texto non superior a 1/2 da altura do título. O tamaño de texto recomendado é 110 pt.
4. Logotipos e marxes:
O logotipo «Xunta de Galicia» ocupará o largo do soporte cunha marxe ao seu redor da metade do largo do escudo.
A altura do logotipo do concello será, como máximo, o 60 % da altura do logotipo «Xunta de Galicia».
5. Datos do orzamento e da subvención:
Os datos do orzamento subvencionable e da subvención concedida serán os indicados na notificación de concesión da subvención.